দেবলোক
দেবলোক (সংস্কৃত: देवलोक) হলো দেব ও দেবীদের বসবাসের সুখময় স্থান। এটিকে সাধারণত স্বর্গের অনুরূপ উজ্জ্বল প্রভাসম্পন্ন মঙ্গলময় স্থান হিসেবে বর্ণনা করা হয়। বিভিন্ন হিন্দু সম্প্রদায়ের গুরুগণ দেবতাদের আবাসগুলিকে স্বর্গ সহ অন্যান্য নামেও নির্ণয় করে থাকেন। বিশেষ দেবতাদের জন্য পৃথক পৃথক বাসস্থান যেমন বিষ্ণুর জন্য বিষ্ণুলোক, ব্রহ্মার জন্য ব্রহ্মলোক, এবং শিবের জন্য শিবলোক রয়েছে। হিন্দু ঐতিহ্যে দেবলোককে অস্থায়ী হিসাবে দেখা হয়।[তথ্যসূত্র প্রয়োজন] বৌদ্ধধর্মে, দেবলোক হলো বৌদ্ধ দেবতাদের বাসস্থান।[তথ্যসূত্র প্রয়োজন] তাদের বাসিন্দাদের প্রকৃতির উপর দেবতাদের জগৎ নির্ভর করে যা একে অপরের থেকে ব্যাপকভাবে পৃথক।